एसवाईएल मुद्दे पर इनेलो का 15 को जंतर-मंतर पर प्रदर्शन : गंगवा
हिसार | एसवाईएलमुद्दे पर इनेलो चुप नहीं बैठेगी और संघर्ष जारी रखेगी। 15 मार्च को प्रदेश से हजारों की तादाद में कार्यकर्ता दिल्ली जाकर जंतर-मंतर पर प्रदर्शन करेंगे। यह बात इनेलो विधायक रणवीर गंगवा ने कही। वे शनिवार को सेक्टर 15 में पत्रकारों से बातचीत कर रहे थे। उन्होंने कहा कि 23 फरवरी को हरियाणा प्रदेश के किसानों इनेलो कार्यकर्ताओं ने दिखा दिया कि वे अपने हक के लिए किसी भी स्तर तक जा सकते हैं। उन्होंने कहा कि कांग्रेस भाजपा को अपनी अंदरूनी लड़ाई से ही फुर्सत नहीं है तो वे प्रदेश के हितों को लेकर क्या कदम उठाएंगे। आज इन दोनों दलों की आपसी लड़ाई सड़क से लेकर विधानसभा तक पहुंच चुकी है। गंगवा ने कहा भाजपा सरकार जब से बनी है तब से इनके खुद के कार्यकर्ता नाराज चल रहे हैं। अब तो विधायक भी सार्वजनिक रूप से सरकार की कार्यप्रणाली पर सवाल उठा रहे हैं। इस मौके पर सजन लावट, राजेंद्र चुटानी, एडवोकेट मनदीप बिश्नोई, सतबीर वर्मा, विनोद ढांडा, अजीत ओडीएम, राजकुमार तथा डॉ बलजीत चेयरमैन आदि उपस्थित थे।
पत्रकारों से बात करते हुए विधायक रणवीर सिंह गंगवा अन्य।
mag_Deva hin_Deva awa_Deva